Sing To The Dawn

Sing to the Dawn adalah karya cerita oleh pengarang Amerika Minfong Ho, yang pada asalnya diterbitkan sebagai cerpen dan telah dianugerahkan hadiah pertama oleh Majlis Buku Antik untuk Kanak-kanak di Bandar New York pada tahun 1975. Ia kemudiannya dikembangkan menjadi sebuah novel penuh.

Ringkasan plot
Dawan, seorang gadis kampung muda yang tinggal di Thailand yang mendapat tempat pertama dalam peperiksaan dan memenangi biasiswa untuk belajar di sekolah bandar. Abangnya, Kwai, menduduki tempat kedua dalam peperiksaan dan pada mulanya cemburu, mewujudkan perbalahan antara dua adik beradik ini. Permusuhan ini  bertambah buruk apabila bapa Dawan turut sama menentang sama. Ayahnya berfikiran cetek sama dengan penduduk-penduduk kampung lain yang merasakan bahawa tiada tempat bagi gadis dalam pendidikan. Tempat bagi gadis hanyalah di rumah, membantu melakukan kerja rumah dan menjaga suami. Oleh itu, bapanya berfikir bahawa di bandar tiada tempat untuk seorang gadis, dan Dawan harus memberi biasiswa yang dimenanginya kepada Kwai, membiarkan Kwai pergi ke bandar dan bukannya Dawan. Dawan menghadapi pelbagai rintangan pada setiap masa, dan akhirnya mengatasi halangan-halangan ini dan membuktikan dirinya sendiri dan kepada orang lain bahawa dia mampu mengendalikan biasiswa dan tanggungjawabnya walaupun darah dagingnya sendiri menentangnya kecuali neneknya. Kesungguhan Dawan untuk mengatasi halangan-halangan ini dan untuk membuktikan kepada dirinya sendiri, dan juga orang lain, bahawa dia layak mencari hadiah itu adalah satu pengalaman penting untuknya dan pembaca.

Filem, TV dan teater
Sing To The Dawn diadaptasi menjadi muzik yang terkenal oleh komposer Singapura Dick Lee pada tahun 1996 dan diarahkan oleh Steven Dexter. Musikal ini telah terbukti sangat popular selepas permulaannya, dan telah dipentaskan beberapa kali, termasuk pementasan oleh produksi Universiti Pengurusan Selangor pada tahun 2003 dan penerbitan bersama Raffles Institution dan Raffles Girls' School pada tahun 2004.
Satu animasi penuh berdasarkan buku itu dihasilkan dengan kerjasama MediaCorp Raintree Pictures, Lembaga Pembangunan Media Singapura dan Infinite Framework, dan dikeluarkan pada 30 Oktober 2008, dengan tajuk Cina 曦望. Filem ini kemudiannya dihasilkan menjadi versi Indonesia dengan tajuk "Meraih Mimpi" dan dikeluarkan di pawagam Indonesia pada 16 September 2009.

Rujukan

Pautan luar